Secht des meijen blvͤte (Mit originalen Lettern)
Secht des meijen blvͤte·
froͤit die vogel in dien ǒwen·
ſo froͤit mich ein minnekliches wip·
dv́ git mir gemuͤte·
vnd lat mich an ir ſchǒwen·
wunde die mir ſpꝛechent vro belib·
wes ſol ich mich frǒwen me·
ſi went mit ir gvͤte·
das ſi zimet wol ze frǒwen·
vn̄ heiſſet ſenden leitvertrib

Ich wil iemer mêre
han die lieben zeinen meijen·
ſid ir varwe kan ſo ſtete ſin·
ſwer mir das verkere·
d̾ var in den meijen reijen·
vn̄ las mich an der vrǒwen min·
vil iſt des ich minn an ir·
ſo des meijen ere
varwe reret ſtolzen leiien·
ſecht ſo gent ir wengel liechten ſchin·

So der vogel koſen
von den kalten rîffen· ſwachet
vn̄ dv́ heide bar d̾ blv̊men lit·
dannoch ſich ich roſen
wann ir rotes múndel lachet
in d̾ minne blvͤien wider ſtrit·
w̾ hat alſus froͤide gar
von den ziteloſen
wart nie man ſo vro gemachet·
als ich vō d̾ lieben zaller zit·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse